b"\n_START_ARTICLE_\n2008 m. Monako Grand Prix\n_START_SECTION_\nPrie\xc5\xa1 Grand Prix\n_START_PARAGRAPH_\nPrie\xc5\xa1 Monako Grand Prix vyko bolid\xc5\xb3 bandymai Paul Ricard trasoje (Pranc\xc5\xabzija). Pirm\xc4\x85 dien\xc4\x85 (gegu\xc5\xbe\xc4\x97s 14 d.) grei\xc4\x8diausias trasoje buvo McLaren lenktynininkas Lewis Hamilton. Naudotos 3,593 km ilgio 2D SC konfig\xc5\xabracijos \xc5\xbeied\xc4\x85 britas \xc4\xafveik\xc4\x97 per 1 min. 5,6 sek. Paskutin\xc4\xaf kart\xc4\x85 \xc5\xa1i konfig\xc5\xabracija bandymuose buvo naudota 2005 metais. Tuomet Kimi R\xc3\xa4ikk\xc3\xb6nen, vairuodamas McLaren bolid\xc4\x85, tras\xc4\x85 \xc4\xafveik\xc4\x97 per 1 min. 4,106 s._NEWLINE_Antr\xc4\x85j\xc4\x85 bandym\xc5\xb3 dien\xc4\x85 (gegu\xc5\xbe\xc4\x97s 15 d.) grei\xc4\x8diausias trasoje buvo Scuderia Ferrari lenktynininkas Kimi R\xc3\xa4ikk\xc3\xb6nenas. Suomis grei\xc4\x8diausi\xc4\x85 savo rat\xc4\x85 \xc4\xafveik\xc4\x97 per 1 min. 5,381 sek._NEWLINE_Tre\xc4\x8di\xc4\x85j\xc4\x85 ir paskutin\xc4\x99 bolid\xc5\xb3 bandym\xc5\xb3 dien\xc4\x85 (gegu\xc5\xbe\xc4\x97s 16 d.) Paul Ricard trasoje komand\xc5\xb3 darb\xc4\x85 sujauk\xc4\x97 lietus. Grei\xc4\x8diausias trasoje buvo Toyota F1 lenktynininkas Jarno Trulli._NEWLINE_McLaren komandos boksai perkelti \xc4\xaf technin\xc4\x97s aptarnavimo zonos vidur\xc4\xaf. Anks\xc4\x8diau, pagal u\xc5\xbeimt\xc4\x85 viet\xc4\x85 pra\xc4\x97jusiame sezone, komandos boksai b\xc5\xabdavo rikiuot\xc4\x97s gale. D\xc4\x97l koki\xc5\xb3 prie\xc5\xbeas\xc4\x8di\xc5\xb3 tai padaryta, nepaskelbta.\n_START_SECTION_\nOr\xc5\xb3 prognoz\xc4\x97\n_START_PARAGRAPH_\nPrognozuota, kad ketvirtadienio treniruo\xc4\x8di\xc5\xb3 dienos ryte galimas lietus, v\xc4\x97liau bus debesuota su pragiedruliais. Oro temperat\xc5\xabra - apie 22 \xc2\xb0C \xc5\xa1ilumos._NEWLINE_\xc5\xa0e\xc5\xa1tadien\xc4\xaf ir sekmadien\xc4\xaf bus v\xc4\x97siau. Oro temperat\xc5\xabra - 19 \xc2\xb0C \xc5\xa1ilumos. Sp\xc4\x97jama, kad lis da\xc5\xbenai, bet neilgai. Krituli\xc5\xb3 tikimyb\xc4\x97 60 proc.\n_START_SECTION_\nPirmoji dalis\n_START_PARAGRAPH_\nPirmose ketvirtadienio treniruot\xc4\x97se grei\xc4\x8diausias buvo Ferrari atstovas Kimi Raikkonen'as, kuris rat\xc4\x85 apsuko per 1:15.948 . Jis aplenk\xc4\x97 abu McLaren pilotus - Lewis'\xc4\x85 Hamilton'\xc4\x85 (laikas 1:16.216) ir Heikki Kovalainen'\xc4\x85 1:16.248).\n_START_SECTION_\nAntroji dalis\n_START_PARAGRAPH_\nAntrose treniruot\xc4\x97se tarp vis\xc5\xb3 pilot\xc5\xb3 grei\xc4\x8diausias buvo ryte antras buv\xc4\x99s Lewis'as Hamilton'as (laikas 1:15.140). \xc5\xa0\xc4\xaf kart\xc4\x85 jam \xc4\xafkandin sek\xc4\x97 Nico Rosberg'as (1:15.533) i\xc5\xa1 Williams, o tre\xc4\x8dias ir ketvirtas atitinkamai buvo Ferrari duetas Kimi Raikkonen'as (1:15.572) ir Felipe Massa (1:15.869).\n_START_SECTION_\n\xc5\xa0e\xc5\xa1tadienio treniruot\xc4\x97s\n_START_PARAGRAPH_\nPermainigu oru vykusiose paskutin\xc4\x97se Monako treiruot\xc4\x97se pirmas buvo McLaren atstovas suomis Heikki Kovalainen'as (laikas 1:16.567), sp\xc4\x97j\xc4\x99s greit\xc4\x85 rat\xc4\x85 apva\xc5\xbeiuoti sausoje trasoje. Jo komandos draugas Lewis Hamilton'as \xc5\xa1\xc4\xaf kart\xc4\x85 buvo antras (1:17.084), o Ferrari atstovaujantis kitas suomis Kimi Raikkonen'as buvo tre\xc4\x8dias (1:17.177)."